เรื่องร้องเรียน (เสนอแนะ) วันที่ 2022-06-01 11:04:38 — แขวงลุมพินี เขตปทุมวัน กรุงเทพมหานคร
เสนอให้เปลี่ยนแผ่นป้ายแนะนำเส้นทาง ให้เป็นป้ายถาวร บนถนนพระรามที่ 4 ฝั่งขาออก เขตคลองเตย หน้าธนาคารกรุงเทพ สาขาลุมพินี ปัจจุบันเป็นแผ่นป้ายชั่วคราว พื้นสีส้ม ตัวอักษรสีดำ ไม่สะท้อนแสง ที่ติดตั้งมาตั้งแต่สมัยก่อสร้างรถไฟฟ้าใต้ดิน เมื่อ 10 ปีที่แล้ว แต่ป้ายดังกล่าวก็ยังถูกติดตั้งใช้งานมาถึงปัจจุบัน ซึ่งป้ายสีดังกล่าวควรจะใช้เฉพาะพื้นที่ก่อสร้างเท่านั้น จึงขอเสนอแนะให้ กทม. จัดทำป้ายแนะนำเส้นทางใหม่แบบถาวรทดแทนป้ายเดิม เพื่อให้ถูกต้องตามหลักวิศวกรรมจราจร และกฎหมายจราจร คือ ป้ายพื้นสีเขียว ตัวอักษรสีขาว และสะท้อนแสงในเวลากลางคืน  
โดยเรื่องนี้ เคยแจ้งผ่านทาง LINE @อัศวิน คลายทุกข์  ครั้งที่ 1 เลขที่  อ 6677/63 เมื่อ 15 ต.ค. 63 ครั้งที่ 2 เลขที่ อ 2479/64 เมื่อ 17 มี.ค. 64 และ ศูนย์ กทม.1555 ทาง Internet ครั้งที่ 1 เลขที่ 202103487 เมื่อ 17 มี.ค. 64  ผ่านมากว่า 1 ปี 5 เดือนแล้ว แต่เรื่องดังกล่าวยังไม่ถูกแก้ไขแต่อย่างใด กลับถูกเพิกเฉยมาตลอด